Ni Tú Ni Yo

«Ni Tú Ni Yo» (), ամերիկացի երգչուհի և դերասանուհի Ջենիֆեր Լոպեսի և կուբացի Gente de Zona-ի դուետը։ Nuyorican Productions և Sony Music Latin ընկերությունների թվային թողարկումը տեղի է ունեցել 2017 թվականի հուլիսի 4-ին։ Երգի հեղինակներն են Ալեքսանդր Դելդագո Էռնանդեսը, Ջենիֆեր Լոպեսը, Էրիքսոն Մենդոզան, Ջիմի Աբրեուն, Մանուել Բոլիվարը, Մարկ Էնթոնին, Օսկար «Oscarcito»  Էռնանդեսը, Ռենդի Մալկոմ Մարտինես Ամեյը և Ալվարո Ֆարիանսը։ Պրոդյուսերներ են Արբիսե «Motiff» Գոնսալեսը, Խուլիո Ռեյես Կոպելոն, Էնթոնին և Էռնանդեսը։

Պարային և ռեգետոն ոճերի մեջ երգը անակնկալ սիրո մասին է, որն ստացել է քննադատների դրական կարծիքները, որոնք անվանել են երգը ամառվա պոտենցիալ հիթ։ Ստեղծագործությունը հիթ-շքերթներում ստացել է միջին հաջողություն. այն չի հայտնվել Billboard Hot 100 ամերիկյան հիթ-շքերթում, սակայն կարողացել է հայտնվել այնպիսի երկրների հիթ-շքերթների Թոփ-40-ում, ինչպիսին են՝ Լեհաստանը, Իսպանիան, Ֆինլանդիան, Հունգարիան, Շվեյցարիան և Վենեսուելան։ Երգի հոլովակի ռեժիսորը Էմիլ Նավան է։ Ըստ հովոլակի սցենարի՝ Լոպեսը սիրահարված է լուսանկարչին, որի դերակատարն է Հոթան Ֆերնանդեսը։ Տեսահոլովակում նկարահանվել է նաև Մարկ Էնթոնին՝ խաղալով ինքն իրեն։

Նախապատմություն 

2016 թվականի մարտին Billboard ամսագիրը հաստատել է, որ Լոպեսը վերադարձել է Epic Records լեյբլ, որի հետ դադարեցրել էր աշխատանքը 2010 թվականին։ Լոպեսն ստորագրել է նոր երկարաժամկետ պայմանագիր և վերամիավորվել վաղեմի ուսուցիչ Էլ-Էյ Ռիդի հետ։ Նույն թվականի հոկտեմբերին Billboard-ը հաստատել է նաև, որ Լոպեսը ձայնագրում է երկրորդ իսպաներեն ալբոմը, որը թողարկվել է 2017 թվականին Sony Music Latin լեյբլում։ Լոպեսի նախկին ամուսինը՝ Մարկ Էնթոնին, դարձել է սկավառակի գործադիր պրոդյուսերը։ Մարկ Էնթոնին ալբոմն անվանել է իր և Լոպեսի կարիերայի ամենալավ ալբոմներից մեկը։ «Ni Tú Ni Yo» դարձել է ալբոմի առաջին սինգլը։ Սինգլի շապիկին պատկերված է ծովի առաջ կեցվածք ընդունած Լոպեսը՝ 1960-ական թվականների դեղին զգեստով, որը մշակված է Մայքլ Կոստելոյի կողմից ։ Billboard ամսագրից Քեթի Սքիները նկատել է, որ լուսանկարը «կատարելապես համապատասխանում է Լոպեսի գլամուրային ոճին»։

Ստեղծագործություն 

Սինգլի պրոդյուսերներն են եղել Օսկար Էռնանդեսը «Oscarcito», Ջիմի «JIMMIX» Աբրեուն, Մանուել «ManyBeat» Բոլիվարը և Motiff-ը։ Երգի անվանումը թարգմանվում է որպես «ոչ դու, ոչ ես»։ Երգում, որտեղ գերակշռում են ռեգետոնի տարրերը և փողային երաժշտական գործիքները, Լոպեսը և Gente de Zonaն «միմյանց սեր են խոստովանում»։ Ըստ Լոպեսի խոսքերի՝ այս երգը այնպիսի սիրո մասին է, որն առաջանում է հանկարծակիորեն և «անակնակլի բերող սիրո» մասին։ Լոպեսը պարզաբանել է նաև, որ այս երգը ցույց է տալիս իր և Ալեքս Ռոդրիդեսի հարաբերությունները։

Քննադատների կարծիքները 

Rolling Stone ամսագրի գրախոս Բրիթանի Սփանոսը դրական է արձագանքել երգի մասին, նշելով նաև, որ Լոպեսի վոկալը առանձնանում է երգի մեջ օգտագործվող կիթառի և փողային գործիքների պատկերի վրա։ MTV UK-ում «Ni Tú Ni Yo» երգն անվանել են ապագա հիթ՝ հուսալով, որ երգին սպասվում է այնպիսի միջազգային հաջողություն, ինչպես «Bailando» և «Despacito» սինգլներին։ Idorator կայքից Մայք Նիդը երգն անվանել է պոտենցիալ հիթ՝ նշելով, որ երգը կարող է առաջադրվել «ամառվա երգ» անվանակարգում։ Յու-Ես-Եյ Թուդեյ թերթից Բրուք Մեցը երգն անվանել է «ծովափնյա օրերի և ամառային գիշերների իդեալայան սաունդթրեք»։

Առևտրային հաջողություն 

Իսպանիայում «Ni Tú Ni Yo» երգը հասել է 24-րդ հորիզոնականին։ Այն վաճառվել է 20000 օրինակ վաճառքով և այդ երկրում Productores de Música de España-ի կողմից ստացել է ոսկե կարգավիճակ։ ԱՄՆ-ում սինգլի թողարկումից 2 օր անց վաճառվել է 4867 օրինակ։ Ավելի ուշ երգը հասել է 15-րդ հորիզոնականին՝ Hot Latin Songs չարթում։

Ելույթ 

Լոպեսն առաջին անգամ երգը կատարել է 2017 թվականի ապրիլին Դոմինիկյան Հանրապետությունում իր առաջին համերգի ժամանակ։ Երգչուհին ելույթ է ունեցել Ալթոս-դե-Չավոն քաղաքի ամֆիթատրոնում։ Նա երգը կատարել է Gente de Zona-ի հետ դուետով։ Լոպեսն ու Gente de Zona-ն պաշտոնապես ներկայացրել են երգը 2017 թվականի հուլիսի 4-ին, ԱՄՆ-ի անկախության օրը՝ NBC հեռուստաալիքով տոնական հեռուստաշոուի ժամանակ։ Ելույթից անմիջապես հետո երգը հասանելի է դարձել թվային ներբեռնման համար։ Այս ելույթը դրական կարծիքներ է ստացել սոցիալական կայքերում։ Որոշներն էլ անգամ քննադատել են Լոպեսին ամերիկյան տոնի ժամանակ իսպաներեն երգ կատարելու համար։ Երգի կատարման ժամանակ Լոպեսը կրել է Ֆաուստո Պուգլիսի մշակած երկու բարձր բացվածքով զգեստը։ Հագուստը ենթարկվել է քննադատության, քանի որ շատերն այն համարել են չափազանց բաց։ 2017 թվականի հոկտեմբերին Լոպեսը երգը կատարել է ակուստիկ տարբերակով Պուերտո Ռիկոյում «Մարիա» փոթորկից տուժացների համար՝ Stars Together For One Voice: Somos Live! բարեգործական համերգի ժամանակ։

Տեսահոլովակ 

Երգի պաշտոնական տեսահոլովակի պրիմիերան կայացել է 2017 թվականի հուլիսի 11-ին Տելեմունդո հեռուստաալիքով։ Հունիսի 13-ին Լոպեսը կիսվել է նկարահանման հրապարակից լուսանկարներով, որտեղ նա և Gente de Zona-ի մենակատարները հագած են եղել կարիբյան ոճով։ Վիդեոյի ռեժիսորը դարձել է Էմիլ Նավան։ Հոլովակը նկարահանվել է Իսլամորադայում։ Նկարահանումները տևել են երկու օր։ Հոլովակում նկարահանվել են Մարկ Էնթոնին, մեքսիկական դերասան Հոթան Ֆերնանդեսը և դերասան Փոլ Մարքարելին։ Տեսահոլովակում ցուցադրվում են Լոպեսի երկու հագուստները. կարմիր հագուստը՝ ոսկեգույն և մանուշակագույն ուլունքներով և վառ դեղին զգեստը։ Հոլովակում ներկայացված է Լոպեսի՝ լուսանկարչի հանդեպ ունեցած սիրո պատմությունը, որի հետ ծանոթացել էր մենեջերի միջոցով (վերջինիս դերակատարն է Մարկ Էնթոնին), ինչպես նաև, թե ինչպես է Լոպեսը՝ կյանքը վայելում տրոպիկական դրախտում։ Տեսահոլովակը սկսվում է նրանով, որ ռեժիսորն առաջարկում է Լոպեսին և Էնթոնիին հոլովակը նկարահանել տրոպիկական թեմատիկայով։ Այնուհետև ցուցադրվում են տեսարանները, որտեղ Լոպեսը պչրանքով կեցվածք է ընդունում լուսանկարչի առաջ՝Հիթ տրոպիկական տերևների մեջ։

Հիթ-շքերթներ և հավաստագրումներ

Հիթ-շքերթներ

Հավաստագրումներ

Թողարկման պատմություն

Ծանոթագրություններ 

Սինգլներ այբբենական կարգով
2017 սինգլներ
Ջենիֆեր Լոպեսի երգեր